Universis presentes litteras inspecturis, Guillelmus, archipresbiter de Oblinquo, salutem in Domino. Noveritis quod in nostra presentia constituti Mattheus Hector, miles, et Marguarita uxor ejusdem dederunt in perpetuum et concesserunt amore Dei, pro redemptione animarum suarum et parentum suorum, preposito et ecclesiæ Sancti Benedicti Salliensis Joannem et Hectorinum Malet, fratres, et eorum heredes, cum medietate terrarum quas dicti fratres a dicto milite et uxore sua in parochiis de Chaillac et de Rocina tenebant, quoquo modo tenerent, juraverunt, coram nobis, etc. Actum anno Domini 1242, mense aprili. Cancellatum.